ЦIуминалийсса цIусса объектру ххал бивгьунни\nАвгуст зурул 23-нний цIуминалийсса ЦIуссалакрал райондалийн увкIунни ДР-лул ХIукуматрал Председатель Артем Здунов.\nЦIуссалакрал райондалийн­сса аьрххилул мурад бия цIуну буллалисса оьрчIал багъру ци тагьарданийн бивну бурив ххал баву. Ванащал цIуну буллали­сса объектирттал ялтту буккан бувкIун бия ДР-лул Халкьуннал мажлисрал председательнал хъиривчу Елена Ельникова ва депутат Мухтар Оздеаджиев.\nДакIнин бутанну, цIумина­лийсса ЦIуссалакрал райондалий ДучIиннал, Гьамиящиял ва Шушиннал шяраваллаву къуртал бавай бушиву оьрчIал багъру. Шушиял ва ДучIиннал шяраваллаву буллалисса оьрчIал багъру бур 90 оьрчI кьамул ансса кIану бу­сса, Гьамиящиял шяравумур оьрчIал багъ бур 140 оьрчIансса. Шанмагу оьрчIал багъ бувссар «Социально-экономическое развитие РД на 2016-2025 годы» тIисса подпроектрал лагрулий. ОьрчIал багъирдаву щаллу дурну дикIантIиссар 3 шиная 7 шинавун бияннинсса оьр­мулул оьрчIансса цинярдагу шартIру. Гьарица группалуву бикIантIиссар оьрчIру шанаши бувайсса, тIуркIу бувайсса къатри, музыкалул ва спортрал заллу. Му бакъассагу, щинал ма­съала дузалну бикIаншиврул дирхьуну дур хъунисса резервуарду, хIаятирттаву бур гьарица группардавусса оьрчIру бялахъансса цанма-цанмасса майданну.\nСледующая публикация Гъази-Гъумучиял Хъун-Мизит: тарих-таварих\nПредыдущая публикация Агьали оьрмурдацIа буллалисса ДТП-ртту чан хъанай дакъар